Document ID: /fineweb-2-swissfilter-quality_10-filterrobots/filtered/05601.jsonl.gz/102

Kako piše "Fajnenšel Tajms", četiri kompanije - čileanski CSAV, japanski prevoznici "K" Line i NIK i norveško-švedski prevoznik WWL-EUKOR - kažnjeni su sa ukupno 395 miliona evra zbog kartelskog dogovaranja i popravljanja ponude, kako bi zadržale tradicionalni tržišni udeo u prekookeanskom transportu novih automobila, kamiona i poljoprivrednih vozila u i iz Evrope od oktobra 2006. do septembra 2012. godine.
Kompanija MOL je izbegla novčanu kaznu od 203 miliona evra, pošto je obavestila zvaničnike o kartelu.
Proizvođači auto delova Bosch i NGK su kažnjeni sa ukupno 76 miliona evra zbog dogovaranja cena automobilskih svećica između 2000. i 2011. godine da bi izbegli međusobnu tržišnu utakmicu. Treći učesnik u kartelu, japanski Denso, izbegao je novcanu kaznu od oko milion evra jer je obavestio nadležne o kartelu.
Komisija je dobila informaciju o još dva kartela na tržištu kočionih sistema u razdoblju od 2007. do 2011. godine, u čijim su aktivnostima učestvovale nemački proizvođači Bosch i Contininental, kao i TRW, nekadašnja američka kompanija koja je sada takođe u nemackom vlasništvu. Bosch i Continetal su kažnjeni sa ukupno 75 miliona evra, dok je TRW, kao uzbunjivač, izmakao kazni od 54 miliona evra.
"Karteli su naneli štetu evropskim potrošačima i negativno uticali na konkurentnost evropskog automobilskog sektora, u kojem je u EU zaposleno oko 12 miliona radnika", izjavila je komesarka EK za zaštitu tržišne konkurencije, Margret Vestager.